### Beslutning

Anbefales.

### Sagsfremstilling

### Resume og sagens baggrund

På investeringsoversigten for 2021 er der afsat et rådighedsbeløb på 250.000 kr. til etablering af beachvolley- og beachhåndboldbane i bevægelsesparken i Høng. Der søges om en anlægsbevilling til etablering af banerne svarende til det samlede rådighedsbeløb på 250.000 kr.

### Indstillinger

Direktøren indstiller, at der gives en anlægsbevilling på 250.000 kr. finansieret af det afsatte rådighedsbeløb til etablering af beachvolley- og beachhåndboldbane i 2021.

### Behandling

Teknik- og Miljøudvalget, Økonomiudvalget og Kommunalbestyrelsen.

### Sagsfremstilling

På investeringsoversigten for 2021 er der afsat et rådighedsbeløb på 250.000 kr. til etablering af beachvolley- og beachhåndboldbane i bevægelsesparken i Høng. Bevillingen omfatter etablering af banerne. Anlægsarbejderne forventes påbegyndt i november 2021 og afsluttet i december 2021. Vejrlig, der besværliggør og øger omkostningerne i projektet, kan få betydning for udførelsesperioden.

De afledte driftsudgifter beregnes efter, at den endelige løsning er etableret. Driften indarbejdes i forbindelse med det administrative budgetforslag 2023.

Der har i uge 43 været en dialog med interessenter i lokalområdet om et foreløbigt forslag til placering med videre.

### Økonomiske konsekvenser

Der er afsat et rådighedsbeløb på 250.000 kr. til etablering af beachvolley- og beachhåndboldbane i bevægelsesparken i Høng. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.